**CONTRACT DE SERVICII**

**Nr. Înreg. Achizitor………....…………….**

**Nr. Înreg. Prestator………....…………….**

1. **Părţile contractului**

**Unitatea Administrativ Teritorială Județul Harghita prin Consiliul Județean Harghita**, cu sediul în str. Kossuth Lajos nr. 8, Miercurea-Ciuc, jud. Harghita, cod fiscal 4245763, cont ……...........................................................................................................…………………….., deschis la Trezoreria Miercurea Ciuc, reprezentat de Bíró Barna-Botond, președinte, prin Chiorean Adrian Alexandru, director executiv, în calitate de **Achizitor,** pe de o parte,

și

**……………………. cu sediul în ……………………………….., nr. de înregistrare în Registrul Comertului, telefon ………., fax …………., având CIF…………….., cont IBAN**

**……………………….. deschis la ……………….., reprezentată prin , funcția**

**........................, în calitate de Prestator,**

pe de altă parte,

Fiecare denumit în continuare ”Parte” și împreună ”Părți”;

**Având în vedere că:**

Contractantul s-a clasat pe locul întâi în clasamentul întocmit după evaluarea ofertelor, în baza prevederilor ofertei depuse de către acesta ca răspuns la anunțul de participare prezentat mai jos;

Părțile au agreat următorii termeni și următoarele condiții ce vor guverna relația dintre acestea pe parcursul implementării Contractului, împreună cu următoarele anexe ce reprezintă documentele Contractului și care vor face parte integrantă din acesta:

|  |  |
| --- | --- |
| Anexa nr. 1 | Caietul de sarcini inclusiv răspunsurile publicate de Autoritatea contractantă ca răspuns la solicitările de clarificări adresate de către potențialii ofertanți pe parcursul derulării **procedurii de atribuire a contractului nr. […]** şi/sau măsurile de remediere aplicate până la depunerea ofertelor ce privesc aspectele tehnice şi/sau financiare, aferentă **anunțului de participare simplificat publicat în SEAP sub nr. […] / […].** |
| Anexa nr. 2 | Oferta Contractantului (incluzând propunerea tehnică și cea financiară depusă în vederea încheierii contractului), inclusiv răspunsurile la clarificări ***(dacă este cazul)*** |
| Anexa nr. 3 | Garanția de bună execuție ***(dacă este cazul și aceasta nu se constituie ulterior semnării contractului – în termenul de 5 zile prevăzut de lege)*** |
| Anexa nr. 4 | Acordul de asociere **(*dacă este cazul)*** |
| Anexa nr. 5 | Angajamentul ferm de susținere din partea unui terț ***(dacă este cazul)*** |
| Anexa nr. 6 | Contractul de subcontractare încheiat între Contractant și subcontractantul/subcontractanții nominalizați în Ofertă ***(dacă este cazul)*** |
| Anexa nr. 7 | Graficul de livrare a Serviciilor ***(dacă este cazul)*** |
| Anexa nr. 8 | Modelul Listei de inspecție a Serviciilor ***(dacă este cazul)*** |
| Anexa nr. 9 | Modelul Procesul-verbal de recepție ***(dacă este cazul)*** |

1. **DEFINIŢII**

În prezentul contract următorii termeni vor fi interpretaţi astfel:

* 1. ***Achizitor și prestator* -** părțile contractante, așa cum sunt acestea denumite în prezentul contract;
	2. ***Act Adițional* -** document prin care se modifică termenii și condițiile prezentului contract de achiziție publică, în condițiile Legii nr. 98/2016 privind achizițiile publice, cu modificările și completările ulterioare;
	3. ***Caiet de sarcini* -** documentul cuprinzând în detaliu specificațiile tehnice ale serviciilor care fac obiectul contractului ;
	4. ***Caz fortuit* -** eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;
	5. ***Contract* -** actul juridic încheiat între achizitor și prestatorul de servicii în calitate de prestator;
	6. ***Conflict de interese*** – orice situaţie influenţând capacitatea prestatorului de a exprima o opinie obiectivă și imparțială sau care îl împiedică pe acesta, în orice moment, să acorde prioritate intereselor achizitorului;
	7. ***Data semnării* -** înseamnă data semnării prezentului contract de către ultima dintre părțile semnatare;
	8. ***Data intrării în vigoare*** – reprezintă momentul semnării contractului de ambele părţi, în cazul în care nu rezidă obligația de constituire a garanției de bună execuție sau data prezentării dovezii de constituire a garanției de bună execuție;
	9. ***Defecte* -** sunt orice defecte constatate la recepția cantitativă și calitativă a serviciilor sau ca urmare unui raport de încercare/ expertiză tehnică efectuat(ă) pentru verificarea specificaţiilor tehnice ale serviciilor livrate în corespondenţă cu specificaţiile cuprinse în caietul de sarcini/ propunerea tehnică și /sau de legislaţia incidentă;
	10. ***Forță majoră*** - orice eveniment extern, imprevizibil, absolut invincibil și inevitabil independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
	11. ***Graficul de livrare*** - eșalonarea fizică și valorică a comenzilor și a prestării de Servicii ce formează obiectul Contractului, stabilită în corelație cu data efectivă a semnării acestuia, și conține datele exacte pentru toate termenele de livrare, astfel cum sunt acestea determinate pentru toate activitățile din Contract;
	12. ***În scris -*** reprezintă orice comunicare în formă scrisă, indiferent de modalitatea de transmitere (fax, poștă/ curierat, e-mail), însoțită de confirmare de primire;
	13. ***Locul pretării* -** este destinaţia finală, respectiv adresa/adresele de prestare precizat(e) în documentaţia de atribuire sau nota de comandă unde prestatorul trebuie să presteze serviciul;
	14. ***Neconformitate (Neconformități)/Defect*** - slabă calitate și/sau deficiențe a/ale Serviciilor care încalcă siguranța, calitatea sau cerințele tehnice prevăzute de Caietul de sarcini și/sau de Legea aplicabilă și/sau care fac Serviciile prestate necorespunzător scopului acestora, astfel cum este prevăzut în Caietul de sarcini și/sau de Legea aplicabilă, precum și orice altă abatere de la cerințele și obiectivele stabilite în Caietul de Sarcini cu privire la prestarea Serviciilor;
	15. ***Ofertă*** – actul juridic prin care Prestatorul şi-a manifestat voința de a se angaja, din punct de vedere juridic, în acest contract și cuprinde propunerea financiară, propunerea tehnică, răspunsurile la clarificări, precum și alte documente care au fost menționate în documentația de atribuire;
	16. ***Penalitate*** – suma de bani plătibilă de către una dintre părțile contractante către cealaltă parte în caz de neîndeplinire a obligațiilor din contractul , în caz de neîndeplinire a unei părți a contractului sau de îndeplinire cu întârziere a obligațiilor, astfel cum s-a stabilit prin documentele contractului ;
	17. ***Prejudiciu*** – paguba cauzată achizitorului de către Prestator prin neexecutarea/ executarea necorespunzătoare ori cu întârziere a obligațiilor stabilite în sarcina sa prin contract ;
	18. ***Procesul verbal de Recepție*** – documentul prin care sunt acceptate Serviciile prestate, întocmit de Contractant și semnat de Autoritatea/entitatea contractantă, prin care aceasta din urmă confirmă prestarea Serviciilor în mod corespunzător de către Contractant și că acestea au fost acceptate din punct de vedere calitativ și cantitativ de către Autoritatea/entitatea contractantă.
	19. ***Propunerea financiară* -** document al ofertei care cuprinde informaţiile referitoare la preţuri, tarife şi alte condiţii financiare şi comerciale necesare îndeplinirii condiţiilor specificate în documentaţia de atribuire;
	20. ***Propunerea tehnică* -** document al ofertei elaborat pe baza cerințelor tehnice din caietul de sarcini;
	21. ***Recepție* -** activitate care se finalizează cu întocmirea procesului verbal de recepţie, prin care se confirmă că Serviciile au fost livrate în cantitatea specificată în contract/graficul de prestări, respectiv că Serviciile respectă specificațiile tehnice impuse prin documentația de atribuire și prin contract, încheiat la sediul Achizitorului prin care se confirmă/ infirmă prestarea Serviciilor conform caietului de sarcini și a Ofertei;
	22. ***Termenul de prestare* -** reprezintă termenul în care prestatorul trebuie să presteze serviciile, conform celor precizate în oferta depusă raportat la cerințele din documentația de atribuire;
	23. ***Valoarea contractului*** *-* este calculată pe baza cantităților care fac obiectul acestuia şi a prețurilor/ prețurilor unitare ofertate;
	24. ***Valoarea facturii*** – reprezintă suma (lei) plătibilă prestatorului de către achizitor;
	25. ***Zile*** – zile calendaristice, cu excepția situațiilor în care se prevede expres că sunt zile lucrătoare.

# INTERPRETARE

* 1. În prezentul contract, cu excepţia unei prevederi contrare exprese, cuvintele la forma singular vor include forma de plural şi vice versa, acolo unde acest lucru este permis de context.
	2. Clauzele şi expresiile vor fi interpretate prin raportare la întregul contract.
	3. În scopul calculării perioadelor de timp exprimate în zile lucrătoare, prima zi este exclusă, iar ultima zi este inclusă.
	4. Dacă ultima zi a unui termen exprimat în zile lucrătoare nu cade într-o zi lucrătoare, termenul este considerat a se împlini în ziua lucrătoare imediat următoare.
	5. Fiecare și orice prevedere din prezentul Contract este independentă și distinctă de celelalte prevederi.
	6. În cazul în care se constată nulitatea unei clauze, această prevedere trebuie să fie considerată în mod independent prin raportare la restul prevederilor prezentului Contract. Acest lucru nu este de natură a afecta legalitatea, valabilitatea sau aplicabilitatea oricăror altor prevederi ale prezentului Contract, care continuă să rămână în vigoare și aplicabile.
	7. Prevederea nelegală, nevalabilă sau inaplicabilă trebuie înlocuită cu o prevedere legală, valabilă și aplicabilă asemănătoare, care să reflecte intenția părților la momentul încheierii contractului.

# OBIECTUL CONTRACTULUI

* 1. Obiectul contractului îl reprezintă prestarea serviciilor de **audit financiar pentru implementarea proiectului „Investiții în sistemele informatice și în infrastructura digitală a Spitalului Județean de Urgență Miercurea Ciuc”** **în cadrul Planului Național de Redresare și Reziliență**,apelul de proiecte - Componenta C7 – Transformare digitală - Investiția I3. Realizarea sistemului de eHealth și telemedicină – I3.3 Investiții în sistemele informatice și în infrastructura digitală a unităților sanitare publice, în baza Contractului de finanțare nr. 2105/210/I.3.3./13.03.2025, denumite în continuare Servicii, pe care Contractantul se obligă să le presteze în conformitate cu prevederile din prezentul contract, Necesitățile minime obligatorii, Propunerea tehnică și propunerea financiară.
	2. Prestatorul se obligă să presteze serviciile la adresa/adresele de prestare indicată/indicate în conformitate cu obligaţiile asumate prin documentele prevăzute la art. 5.1.
	3. Achizitorul se obligă să achiziţioneze serviciile prevăzute la pct. 4.1 şi să plătească preţul convenit în prezentul contract.

# DOCUMENTELE CONTRACTULUI

* 1. În cazul unui conflict între diferite prevederi din prezentul Contract și anexele acestuia, următoarele reguli devin aplicabile:
1. prevederile incluse în Contract au prioritate față de cele incluse în alte anexe;
2. prevederile Necesității minime obligatorii au prioritate față de prevederile din Oferta depusă de către Contractant.
	1. Documentele menţionate la art. 5.1. sunt părţi integrante ale contractului. În caz de ambiguitate sau divergenţă, acestea trebuie să fie citite şi interpretate în ordinea mai sus menţionată.

# CANTITATEA SERVICIILOR

**6.1** Cantitatea serviciilor care urmează a fi prestate în baza contractului este de: un Raport final privind constatările de fapt, în conformitate cu Standardele Internaționale de Audit (ISA), adoptate integral de Camera Auditorilor Financiari din România, ca urmare a auditării tuturor activităților proiectului mai sus menționat, a cheltuielilor aferente, a înregistrărilor și a conturilor acestuia, conform legislației în vigoare și cerințelor Autorității de Management. Raportul final al constatărilor de fapt va avea anexată o declarație pe propria răspundere a Auditorului, din care să rezulte că acesta are calitatea de auditor financiar recunoscut de CAFR.

# VALOAREA CONTRACTULUI

* 1. Valoarea contractului aferentă serviciilor specificate la art. 4.1 din prezentul contract , este **de....................** lei **(se va trece valoarea în litere și moneda)** fără TVA, la care se adaugă TVA.

# FACTURAREA ŞI PLĂŢILE CONTRACTULUI

**8.1** Factura se emite în lei.

**8.2** Plăţile care urmează a fi realizate în cadrul contractului se vor face numai după emiterea facturii şi a aprobării procesului-verbal de recepţie cantitativă şi calitativă fără obiecţii de către Achizitor pentru serviciile prestate.

**8.3** Plata contravalorii serviciilor prestate se face, prin virament bancar, în baza facturii emise de către Prestator pentru suma la care este îndreptățit conform prevederilor contractuale.

**8.4** Plata serviciilor achiziționate şi recepţionate în condiţiile prevăzute în caietul de sarcini se va efectua de către Achizitor în conformitate cu prevederile art. 7 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, cel târziu la 60 de zile calendaristice de la data primirii facturii şi a recepţiei serviciilor prestate.

**8.5** Achizitorul va verifica factura emisă în termen de 15 zile de la înregistrarea acestuia la sediul Achizitorului, iar în cazul în care consideră necesar, va solicita precizări sau informaţii suplimentare.

**8.6** Dacă factura are elemente greșite și/sau greșeli de calcul identificate de Achizitor și sunt necesare revizuiri, clarificări suplimentare sau alte documente suport din partea Prestatorului, termenul de 60 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

**8.7** Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora.

# AJUSTAREA PREŢULUI

* 1. Prețul contractului, sau, după caz, anumite elemente constitutive ale prețului contractului se poate modifica ca urmare a unor modificări legislative, ale căror efecte se reflectă în creșterea sau diminuarea costurilor pe baza cărora a fost fundamentat.
	2. Prețurile contractului, sau, după caz, anumite elemente constitutive ale prețului contractului ofertate în propunerea financiară la contractul se poate ajusta pe toată durata de executare a contractului, după încheierea acestuia.
	3. Ajustarea prețului contractului, sau, după caz, anumite elemente constitutive ale prețului contractului ofertate se va face conform indicilor statistici (IPC-total ) comunicați de Institutul Național de Statistică, conform următoarei formule de ajustare:

V=       V(0) x C(A)

            100

V - reprezintă valoarea ajustată a prețului unitar ofertat;

V(0)- reprezintă valoarea prețurilor unitare declarate în propunerea financiară

C(A) - reprezintă coeficientul de ajustare calculat prin înmulțirea indicilor statistici lunari (IPC-total) elaborați de Institutul Național de Statistică de la data încheierii contractului (……….. - luna de referință), până la încetarea contractului pentru orice motiv.

* 1. Prețurile pot fi ajustate pe perioada de derulare a contractului.
	2. Ajustarea prețului în condițiile de mai sus vor fi efectuate la cererea contractantului, sau la inițiativa Achizitorului.
	3. Ajustarea preţurilor unitare ale contractului se va realiza prin încheierea unui Act adiţional, încheiat în condiţiile prevăzute de art. 9 și semnat de către ambele părți contractante.

# DURATA CONTRACTULUI

**10.1** Prezentul contract intră în vigoare la data semnării sale de ambele părţi în cazul în care nu rezidă obligația de constituire a garanției de bună execuție sau la data constituirii garanţiei de bună execuţie, **în termen de 5 zile lucrătoare de la data semnării contractului, de ambele părți. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului.**

**10.2** Prezentul Contract se încheie **până la finalizarea implementării proiectului „Investiții în sistemele informatice și în infrastructura digitală a Spitalului Județean de Urgență Miercurea Ciuc” în cadrul Planului Național de Redresare și Reziliență,** cu efect de la data intrării sale în vigoare.

**10.3** Încetarea din orice motiv a Contractului nu afectează obligațiile scadente la data încetării acestuia.

(*se va completa la semnarea contractului data de valabilitate a acestuia)*

# GARANŢIA DE BUNĂ EXECUŢIE – NU ESTE CAZUL

1. Prestatorul se obligă să constituie garanţia de bună execuţie pe întreaga perioadă de derulare a contractului în termen de 5 zile lucrătoare de la data semnării contractului, de ambele părți. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului. **Garanția de bună execuție se constituie în cuantum de 0 lei, reprezentând 0 % din valoarea fără TVA a contractului.**
2. Perioada de valabilitate a garanției de bună execuție va fi egală cu durata contractului la care se adaugă 14 zile de la date ultimului proces verbal de recepție a serviciilor.
3. Garanția de bună execuție se constituie în conformitate cu prevederile art. 154, alin. (4) din Legea nr. 98/2016, cu modificările și completările ulterioare, prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, care devine ulterior constituirii, anexă la contractul.
4. Garanţia de bună execuţie va fi irevocabilă.
5. Garanţia de bună execuţie a unei asocieri sau a unui consorţiu va fi emisă în numele asocierii sau consorţiului.
6. În cazul în care valoarea garanției de bună execuție este mai mică de 5.000 de lei, achizitorul are dreptul de a accepta constituirea acesteia prin depunerea sumei în numerar la casieria achizitorului.
7. În cazul prelungirii duratei de derulare a contractului , prestatorul are obligaţia de a prelungi valabilitatea garanţiei de bună execuţie.
8. În cazul în care pe parcursul executării contractului se suplimentează valoarea acestuia, Prestatorul are obligaţia de a completa garanţia de bună execuţie în corelare cu noua valoare a contractului .
9. Achizitorul are dreptul de a emite pretenţii asupra garanţiei de bună execuţie, oricând pe parcursul derulării contractului în limita prejudiciului creat, dacă Prestatorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Prestatorului, precizând totodată obligaţiile care nu au fost respectate și modul de calcul al prejudiciului.
10. În situația executării garanției de bună execuție, parțial sau total, Prestatorul are obligația de a reîntregi garanția în cauză, raportat la restul contractului rămas de executat**.**
11. Pe durata executării Contractului, dacă societatea care a emis Garanția de Bună Execuție nu își poate respecta angajamentele, Garanția de Bună Execuție nu va mai fi validă. Achizitorul va notifica Prestatorul pentru a elibera o nouă garanție conform acelorași termeni ca cei ai anterioarei garanții. În cazul în care Contractantul nu transmite o nouă Garanție de Bună Execuție în termen de 30 de zile de la data notificării, Autoritatea contractantă poate rezilia Contractul.
12. Achizitorul se obligă să restituie garanţia de bună execuţie în cel mult 14 zile de la data îndeplinirii de către Prestator a tuturor obligaţiilor asumate prin contractul şi a prestării întregii cantităţi a serviciilor care fac obiectul contractului şi/sau de la plata facturii finale, dacă nu e ridicată nicio pretenție, până la acea dată, asupra acesteia.

# MODIFICAREA CONTRACTULUI

* 1. Părţile contractante au dreptul, pe durata îndeplinirii contractului, de a conveni modificarea şi/sau completarea clauzelor contractului, fără organizarea unei noi proceduri, prin act adiţional, în cazul în care aceasta nu reprezintă o modificare substanţială cu respectarea prevederilor art. 221 - 222 din Legea nr. 98/2016 privind achiziţiile publice, cu modificările şi completările ulterioare, coroborate cu prevederile referitoare la modificări contractuale din HG nr. 395/2016, respectiv a prevederilor din Contract.
	2. Modificările Contractului nu trebuie să afecteze, în niciun caz și în niciun fel, rezultatul procedurii de atribuire a Contractului, prin introducerea de condiții care, dacă ar fi fost incluse în procedura de atribuire a acestuia, ar fi putut determina anularea sau diminuarea avantajului competitiv pe baza căruia a fost selectat Contractantul și a fost stabilit clasamentul Contractanților, putând permite selecția altor ofertanți sau întocmirea unui alt clasament sau ar fi putut atrage și alți participanți la procedura de atribuire.
	3. Modificările Contractului nu pot aduce modificări substanțiale contractului.
	4. Partea care propune modificarea contractului are obligaţia de a transmite celeilalte Părţi propunerea de modificare a contractului .
	5. În termen de maximum 15 zile de la primirea propunerilor de modificare a contractului , se va transmite acceptul sau refuzul de modificare a propunerilor de modificare.
	6. Modificarea contractului se materializează prin încheierea unui act adiţional.
	7. Modificările contractului pot viza, printre altele:
* prelungirea termenului/ termenelor de prestare; și/sau
* suplimentarea cantității de Serviciu; și/sau
* suplimentarea valorii cu maxim 10%.

# OBLIGAŢIILE ACHIZITORULUI

* 1. Achizitorul se obligă să recepţioneze serviciile prestate, în termenul convenit, conform standardelor şi/sau performanţelor prezentate în propunerea tehnică, anexă la contract și în concordanță cu cerințele caietului de sarcini.
	2. Achizitorul se obligă să plătească preţul contractului către Prestator în termenul stipulat la art. 8.4, sau după caz, 8.6.

# OBLIGAŢIILE PRESTATORULUI

* 1. Prestatorul are obligația de a își îndeplini obligațiile contractuale, cu respectarea bunelor practici din domeniu, a prevederilor legale și contractuale relevante, astfel încât să se asigure că activitățile și rezultatele sunt realizate la parametrii solicitați.
	2. Prestatorul are obligația de a colabora cu personalul Achizitorului alocat pentru realizarea recepțiilor.
	3. Prestatorul se obligă ca serviciile prestate să respecte cerinţele tehnice şi calitatea prevăzută în caietul de sarcini şi propunerea tehnică, anexă la prezentul contract .
	4. Prestatorul se obligă să presteze serviciile în termenul convenit la art. 10 la adresa Achizitorului.
	5. În cazul în care, pe parcursul derulării Contractului, Prestatorul se află în imposibilitatea de a presta Serviciile sau părți din acestea datorită unui eveniment de forță majoră, Prestatorul va notifica Achizitorul în cel mai scurt timp cu putință.
	6. În cazul în care Prestatorul nu respectă obligaţiile asumate prin prezentul contract, Achizitorul are dreptul de a considera că prestatorul nu are capacitatea de a răspunde solicitărilor acestuia.
	7. Prestatorul este răspunzător de siguranţa tuturor operaţiunilor şi metodelor de prestare de servicii pe toată durata contractului .
	8. Prestatorul este responsabil pentru deținerea şi menţinerea valabilităţii tuturor autorizațiilor și certificatelor/ rapoartelor de încercare/buletinelor de analiză (însoțite de traducere autorizată, dacă este cazul) necesare pentru prestarea serviciilor, conform legislației în vigoare.
	9. Prestatorul va asigura prestarea serviciilor la adresa de livrare indicată de către achizitor, pe riscul său.
	10. Prestatorul se obligă să depună garanţia de bună execuţie, dacă există obligativitatea constituirii acesteia, în termen de maximum 5 zile lucrătoare de la semnarea contractului de ambele părţi.
	11. Prestatorul se obligă să semneze contractele cu semnătură electronică extinsă, bazată pe un certificat calificat, eliberat de un prestator de servicii de certificare acreditat în condiţiile legii.
	12. Prestatorul are obligația de a remedia, fără costuri pentru Autoritatea/entitatea contractantă, Serviciile sau părțile din Servicii la care se constată deficiențe sau abateri de la norme, standarde prevăzute de lege sau Caietul de sarcini.

# ASOCIEREA DE OPERATORI ECONOMICI, DACĂ ESTE CAZUL

* 1. Fiecare asociat este responsabil individual şi în solidar faţă de Achizitor fiind considerat ca având obligaţii comune şi individuale pentru executarea contractului .
	2. Membrii asocierii înţeleg şi confirmă că liderul stabilit prin acordul de asociere este desemnat de asociere să acţioneze în numele său şi este autorizată să angajeze asocierea în cadrul contractului .
	3. Membrii asocierii înţeleg şi confirmă că liderul asocierii este autorizat să primească dispoziţii din partea Achizitorului şi să primească plata pentru şi în numele asociaţilor care constituie asocierea.
	4. Prevederile contrare ale contractului de asociere nu sunt opozabile Autorității/entității contractante.

# OBLIGAŢII PRIVIND DAUNELE-INTERESE ŞI PENALITĂŢI DE ÎNTÂRZIERE PENTRU NEÎNDEPLINIREA CULPABILĂ A OBLIGAŢIILOR

* 1. Prestatorul se obligă să despăgubească achizitorul împotriva oricăror:
		1. reclamații și acțiuni în justiție ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalațiile sau utilajele folosite pentru sau în legătură cu serviciile prestate;
		2. daune-interese şi penalităţi aferente eventualelor încălcări ale dreptului de proprietate intelectuală, precum şi ale obligaţiilor sale conform prevederilor contractului calculate în funcţie de prevederile art. 16;
		3. costuri, taxe și cheltuieli de orice natură aferente eventualelor încălcări ale dreptului de proprietate intelectuală, precum şi ale obligaţiilor sale conform prevederilor contractului .
	2. Prestatorul se obligă să răspundă solicitării Achizitorului de a încheia contractul. Dacă acesta refuză semnarea contractului sau nu mai are capacitatea de a răspunde solicitărilor achizitorului de a încheia contractul , Prestatorul va suferi consecințele prevăzute în contract pentru neîndeplinirea obligațiilor în sarcina lui, după cum urmează:
1. Prestatorul în culpă datorează daune-interese calculate ca urmare a diferenţei rezultate dintre preţul ofertat de acesta în baza contractului şi preţul la care Achizitorul va achiziţiona efectiv întreaga cantitate a serviciilor ce fac obiectul contractului ;
2. daunele-interese datorate conform alin. (1) vor fi plătite de către Prestatorul în termen de maximum 30 de zile de la data înștiințării primite din partea Achizitorului conform documentației justificative.
3. Prestatorul va despăgubi Achizitorul pentru orice alt prejudiciu cauzat prin lipsa încheierii contractului derivat din întârzierea în încheierea contractului.
	1. În cazul în care Prestatorul nu îşi îndeplineşte în termenul convenit obligaţiile asumate faţă de Achizitor, acesta are dreptul de a percepe din valoarea contractului, dobânda legală penalizatoare prevăzută la art. 3 alin. 21 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu modificările şi completările ulterioare, pentru partea din contract neîndeplinită.
	2. În cazul în care Achizitorul, din vina sa exclusivă, nu îşi îndeplinește obligaţia de plată a facturii în termenul prevăzut la pct. 8.4, Prestatorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art. 4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea plații neefectuate, care curge de la expirarea termenului de plata.
	3. Nerespectarea obligaţiilor asumate prin contractul de către una dintre părţile semnatare, în mod culpabil și repetat, dă dreptul părţii lezate de a cere rezilierea acestuia unilateral şi de a pretinde plata de daune-interese.
	4. Încălcarea prevederilor art. 14, art. 17.1, art. 28 din prezentul contract dă dreptul Achizitorului la aplicarea pactului comisoriu, reglementat de art. 1553 alin. (2), teza finală din Legea nr. 287/2009 privind Codul Civil, republicată, cu modificările şi completările ulterioare, contractul desfiinţându-se de plin drept, fără punere în întârziere, fără acţiune în justiţie şi fără nicio altă formalitate prealabilă cu plata de daune - interese.
	5. Neîndeplinirea sau îndeplinirea necorespunzătoare a obligațiilor din Contract de către Prestator atrage consecința rezilierii acestuia.
	6. În măsura în care Autoritatea contractantă nu efectuează plata în termenul stabilit la pct. 8.4, Contractantul are dreptul de a rezoluționa/rezilia contractul, fără a-i fi afectate drepturile la sumele cuvenite pentru prestarea serviciilor și la plata unor daune interese.

# CESIUNEA

* 1. Cesiunea drepturilor derivate din prezentul contract poate fi realizată în condițiile și termenii prevăzuți de Legea nr. 98/2016, cu respectarea dispozițiilor art. 1.566-1.586 Cod Civil. Contractul de cesiune de creanță produce efecte față de Prestator doar de la momentul acceptării în scris a acesteia. Plata făcută către Prestator anterior acceptării cesiunii de creanță este valabilă, iar Achizitorului nu îi poate fi opus contractul de cesiune de creanță.
	2. Prestatorul are obligația de a nu transfera total sau parțial obligațiile sale asumate prin contract, fără să obțină, în prealabil, acordul scris al Achizitorului. Prestatorul este obligat să îi notifice Achizitorului intenția de a cesiona în parte sau în tot obligațiile derivate din prezentul contract cu 30 de zile înainte de încheierea contractului de cesiune. Prestatorul este obligat să anexeze acestei notificări dovada faptului că cesionarul are calificările tehnice și experiența necesară în vederea executării obligațiilor cesionate. Contractul de cesiune a obligațiilor derivate din prezentul contract încheiat fără acordul Achizitorului nu produce niciun efect.
	3. Cesiunea contractului nu va exonera Prestatorul de nicio responsabilitate privind garanția sau orice alte obligații asumate prin contractul . Achizitorul are dreptul de a se îndrepta împotriva Prestatorului ori de câte ori cesionarul nu execută obligațiile derivate din prezentul contract chiar și după acceptarea contractului de cesiune, fără a putea fi condiționat de efectuarea unui demers prealabil împotriva cesionarului.
	4. Prezentul contract poate fi cesionat ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziție sau insolvență, către un alt operator economic care îndeplinește criteriile de calificare și selecție stabilite inițial, cu condiția ca această modificare să nu presupună alte modificări substanțiale ale contractului și să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016;
	5. În cazul în care drepturile și obligațiile Prestatorului stabilite prin acest contract sunt preluate de către un alt operator economic ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, Prestatorul poate să cesioneze oricare din drepturile şi obligaţiile care decurg din contract, inclusiv drepturile la plată, doar cu notificarea Achizitorului cu minimum 10 zile lucrătoare înainte de demararea procedurilor de preluare.

# CONFLICTUL DE INTERESE

* 1. Părțile semnatare vor lua toate măsurile necesare pentru a preveni sau îndepărta orice situaţie de conflict de interese care are sau poate avea ca efect compromiterea executării contractului, în mod obiectiv şi imparţial.
	2. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. În situaţia apariției unui potențial conflict de interese Prestatorul notifică în scris Achizitorul în termen de 5 zile despre această situaţie.
	3. În cazul în care prestatorul se află în situaţie de conflict de interese sau într-o situaţie care, deşi nu este considerată conflict de interese, are ca efect compromiterea executării contractului şi cu bună știință sau din rea voință nu aduce la cunoștința achizitorului această situație în termenul prevăzut la art. 18.2, aceasta dă dreptul achizitorului de a rezilia contractul cu notificare prealabilă și fără acordul Prestatorului.
	4. Prestatorul se obligă să notifice Achizitorul în scris și în cel mai scurt timp cu putință despre apariția unei potențiale situații de conflict de interese și să ia toate măsurile posibile pentru limitarea efectelor unei asemenea situații.

# LIVRAREA SERVICIILOR

* 1. Serviciile și Cantitatea ServiciiIor care urmează a fi prestate și livrate în baza prezentului Contract sunt conform graficului de livrări, actualizat la semnarea prezentului Contract .
	2. Contractantul are obligația ca în termen de (...) zile de la semnarea Contractului să prezinte spre aprobare Autorității contractante graficul de livrare actualizat. Autoritatea contractantă are obligația de a aproba graficul de livrare în termen de (...) dacă acesta respectă dispozițiile Caietului de sarcini și a Propunerii Tehnice.
	3. Nerespectarea termenului de livrare astfel cum el a fost actualizat și aprobat de Autoritatea contractantă va atrage automat penalizările prevăzute de pentru neîndeplinirea / îndeplinirea necorespunzătoare a obligațiilor contractuale de către Contractant.
	4. Livrarea Serviciilor se realizează în succesiunea și cu respectarea termenelor stabilite prin Graficul de livrare, astfel cum este aprobat de către Autoritatea contractantă și cum este constituit ca parte integrantă din Contractul , la Anexa nr. 7.
	5. Verificarea îndeplinirii obligațiilor contractuale de către Contractant și evaluarea stadiului activităților din prezentul Contract , în sensul respectării termenelor stabilite pentru livrarea Serviciilor, se face prin raportare la conținutul Graficul de livrare aprobat.
	6. În cazul în care, pe parcursul duratei Contractului , Autoritatea contractantă constată și consideră că livrarea Serviciilor nu respectă eșalonarea fizică a activităților, astfel cum este stabilită prin Graficul de livrare, Autoritatea contractantă are obligația de a solicita Contractantului să prezinte graficul actualizat, iar acesta din urmă are obligația de a prezenta graficul revizuit, în vederea îndeplinirii obligațiilor la data stabilită în prezentul Contract .
	7. Modificarea graficului de livrare aprobat de către Autoritatea contractantă nu afectează dreptul acesteia de a percepe penalitățile aferente prestării Serviciilor.

# RECEPŢIA CANTITATIVĂ ŞI CALITATIVĂ A SERVICIILOR

* 1. Achizitorul sau reprezentantul său are obligația de a efectua recepția cantitativă şi calitativă a serviciilor achiziționate și are dreptul de a inspecta serviciile pentru a verifica conformitatea lor cu documentele prevăzute la pct. 5.1.
	2. Recepţia serviciilor se va face la adresa de livrare a acestora de către Achizitor.
	3. Confirmarea de către Achizitor a faptului că serviciile au fost prestate total și corespund cu specificațiile tehnice din caietul de sarcini și propunerea tehnică se face prin întocmirea de către Achizitor a unui proces-verbal de recepție cantitativă și calitativă care va fi comunicat Prestatorului pentru semnare.
	4. Dacă în termen de 3 zile de la comunicarea procesului verbal de recepție către Prestator acesta nu transmite aprobarea sau infirmarea lui, Achizitorul are dreptul de a considera acordul tacit asupra celor menționate în procesul verbal de recepție.
	5. Recepţia cantitativă şi calitativă a serviciilor se efectuează în maximum 3 zile lucrătoare de la livrare şi constă în efectuarea următoarelor operaţiuni:
1. recepţia cantitativă reprezintă inspectarea şi verificarea prin numărarea serviciilor prestate;
2. recepţia calitativă în vederea verificării conformităţii serviciilor prestate cu specificaţiile din propunerea tehnică va fi efectuată de către Achizitor pe baza documentelor prezentate de Prestator astfel cum sunt solicitate prin caietul de sarcini.
	1. În situaţia în care cu ocazia recepţiei sau pe parcursul derulării contractului se constată că nu au fost prestate toate serviciile care fac obiectul contractului sau după caz, al notei de comandă sau nu corespund specificaţiilor tehnice, achizitorul are dreptul să îl respingă, iar prestatorul are obligaţia de a înlocui serviciile neconforme, cu altele conforme, în maxim 5 zile calendaristice de la data respingerii. Serviciile înlocuite vor fi însoțite obligatoriu de un buletin de analiză/raport de încercare emis de un laborator acreditat de un organism de certificare/acreditare, dacă este cazul.
	2. Prevederile clauzelor 21.1 – 21.4 nu îl vor absolvi pe Prestator de obligaţia asumării garanţiilor sau altor obligaţii prevăzute în contract.
	3. În situația în care Achizitorul constată existența unor vicii/ neconformități ascunse ale serviciului/ serviciilor, aceasta are obligația să le aducă la cunoștință Prestatorului în termen de 2 zile lucrătoare de la momentul la care le-a descoperit.
	4. În situația prevăzută de art. 20.8 Achizitorul are dreptul:
3. de a rezoluționa integral/parțial Contractul;
4. de a solicita Prestatorului să înlocuiască serviciile care nu au fost acceptate sau în privința cărora s-au ridicat obiecții – în aceste condiții se stabilește un termen rezonabil în care Prestatorul are dreptul să înlocuiască serviciile. Acordarea acestui termen suplimentar nu afectează dreptul Achizitorului de a percepe penalități de întârziere pentru perioada cuprinsă între momentul la care trebuiau predate bunurile și momentul la care bunurile au fost înlocuite/au fost remediate defectele serviciului;
5. remedia defectele serviciului, pe cheltuiala Prestatorului. În această situația plata aferentă costurilor va fi achitată din garanția de bună execuție, Prestatorul fiind obligat să o reîntregească în termen de 5 zile de la data la care i s-a comunicat efectuarea plății de către Achizitor dacă viciile sunt descoperite pe parcursul derulării contractului. Dacă viciile/neconformitățile bunului sunt descoperite ulterior încetării contractului recuperarea prejudiciului cauzat se va face potrivit normelor de drept comun.
	1. În ipoteza în care viciile/neconformitățile ascunse vizează doar o parte din servicii, Achizitor are dreptul de a rezoluționa parțial contractul, în privința acestor bunuri.
	2. Dreptul de proprietate asupra Serviciului/Serviciilor se transferă de la Contractant la Autoritatea contractantă la momentul îndeplinirii condițiilor de recepție, respectiv la momentul semnării procesului-verbal de recepție a bunului.

# INSOLVENȚĂ ȘI FALIMENT

* 1. În cazul deschiderii unei proceduri generale de insolvență împotriva Prestatorului, acesta are obligația de a notifica Achizitorul în termen de 3 (trei) zile de la deschiderea procedurii.
	2. Prestatorul are obligația de a prezenta Achizitorului, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra contractului și asupra livrărilor și de a propune măsuri, acționând ca un prestator diligent.
	3. În cazul în care Prestatorul intră în stare de faliment, în proces de lichidare sau se află într-o situație care produce efecte similare, Prestatorul este obligat să acționeze în același fel cum este stipulat la clauza 21.1 din prezentul contract .
	4. Nicio astfel de măsură propusă conform celor stipulate la clauza 21.2 din prezentul contract, nu poate fi aplicată, dacă nu este acceptată, în scris, de Achizitor.

# SUSPENDAREA CONTRACTULUI

* 1. În cazul în care executarea contractelor e este viciată de erori substanţiale sau nereguli sau de fraudă, Achizitorul va suspenda executarea contractului .
	2. În cazul în care asemenea erori substanțiale, nereguli sau fraude sunt imputabile Prestatorului, Achizitorul poate, suplimentar suspendării Contratului , să refuze efectuarea plăților sau poate proceda la recuperarea sumelor deja plătite, proporțional cu gravitatea viciilor, neregulilor sau fraudei.
	3. În cazul incidenței unui eveniment de forță majoră pe parcursul implementării Contractului , Prestatorul are dreptul de a suspenda prestarea Serviciilor. Prestatorul are obligația de a notifica imediat Achizitorul în legătură cu suspendarea prestării Serviciilor. Notificarea va include o descriere a evenimentului de forță majoră, la care se va anexa dovada forței majore.
	4. Prestatorul este obligat să notifice Achizitorul de îndată ce este în măsură să reia prestarea Serviciilor, la momentul încetării evenimentului de forță majoră, cu excepția cazului în care Achizitorul a decis încetarea Contractului .
	5. În cazul suspendării/sistării temporare a prestării serviciilor, durata contractului se va prelungi automat cu perioada suspendării/sistării.

# ÎNCETAREA CONTRACTULUI

* 1. Prezentul contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
	2. Prezentul contract poate înceta de plin drept prin acordul de voință al părților semnatare ale contractului .
	3. Achizitorul își rezervă dreptul de a rezoluționa/rezilia contractul , fără însă a fi afectat dreptul de a pretinde plata unor daune sau alte prejudicii, dacă:
		1. Prestatorul nu se conformează, în perioada de timp, conform notificării emise de către achizitor, prin care i se solicită remedierea neconformității sau executarea obligațiilor care decurg din prezentul contract ;
		2. Prestatorul subcontractează părți din contractul , fără a avea acordul scris al Achizitorului;
		3. are loc orice modificare organizațională care implică o schimbare cu privire la personalitatea juridică a prestatorului, cu excepția situației în care asemenea modificări sunt realizate prin act adițional la prezentul contract , cu respectarea dispozițiilor legale;
		4. devin incidente oricare alte incapacități legale care să împiedice executarea contractului;
		5. prestatorul eșuează în a presta/menține/prelungi/reîntregi/completa garanțiile solicitate prin contractul;
		6. la momentul atribuirii contractului , Prestatorul se afla în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achiziţiile publice;
		7. în situația în care contractul nu ar fi trebuit să fie atribuit prestatorului deoarece au fost încălcate grav obligațiile care rezultă din legislația europeană relevantă iar această împrejurare a fost constatată printr-o decizie a Curții de Justiție a Uniunii Europene;
		8. în cazul în care împotriva Prestatorului se deschide procedura falimentului;
		9. Prestatorul a săvârșit nereguli sau fraude în cadrul procedurii de atribuire a contractului sau în legătură cu executarea acestuia, ce au provocat o vătămare Achizitorului.
	4. Prestatorul poate rezoluționa/rezilia contractul fără însă a fi afectat dreptul de a pretinde plata unor daune sau alte prejudicii, în cazul în care:
		1. Achizitorul a comis nereguli sau fraude în legătură cu executarea contractului care au provocat o vătămare Prestatorului.
		2. Achizitorul nu își îndeplinește obligațiile de plată a serviciilor prestate din culpa sa în condițiile stabilite prin prezentul contract .
	5. Rezoluțiunea/rezilierea contractului în condițiile pct. 23.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
	6. Prevederile prezentului contract în materia rezoluțiunii/rezilierii contractului se completează cu prevederile în materie ale Codului Civil în vigoare.
	7. În cazul în care Prestatorul nu transmite garanția de bună execuție în perioada specificată, contractul este rezoluționat/reziliat de drept, fără obligația de notificare sau îndeplinire a oricărei formalități de către Achizitor.

# FORȚA MAJORĂ/CAZUL FORTUIT

* 1. Forța majoră/ cazul fortuit exonerează părțile contractante de îndeplinirea obligațiilor asumate prin prezentul contract , pe toată perioada în care aceasta acționează, în conformitate cu prevederile art. 1.351 din Codul civil.
	2. Îndeplinirea contractului va fi suspendată în perioada de acțiune a forței majore/ cazului fortuit, dar fără a prejudicia drepturile ce Ii se cuveneau parților până la apariția acesteia.
	3. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și sa ia orice măsuri care îi stau la dispoziție în vederea limitării consecințelor.
	4. În cazul încetării Contractului ca urmare a Forței majore, astfel cum este stipulat în prezentul Contract , niciuna dintre Părți nu are dreptul de a cere despăgubiri de la cealaltă Parte, dar fiecare Parte are îndatorirea de a-și onora toate obligațiile care le incumbă în temeiul Legii și al Contractului până la data respectivă.
	5. Dacă forța majoră/cazul fortuit acționează sau se estimează că va acționa pe o perioadă mai mare de 15 zile, fiecare parte va avea dreptul să notifice celeilalte parți încetarea de plin drept a prezentului contract , fără ca vreuna dintre parți să poată pretinde celeilalte daune-interese.
	6. Cazul Fortuit va însemna orice eveniment care nu poate fi prevăzut de părți și nici împiedicat de către acestea și care determină imposibilitatea acestora de a-și executa obligațiile contractuale, acesta fiind însoțit de un raport detaliat care va explica și justifica evenimentul care a determinat Cazul Fortuit.

# COMUNICĂRI

**25.1** Orice comunicare între părţi, referitoare la îndeplinirea prezentului contract , trebuie să fie transmisă în scris.

**25.2** Orice document scris trebuie înregistrat atât în momentul transmiterii, cât şi în momentul primirii.

**25.3** Comunicările între părţi se pot face şi prin fax sau e-mail, cu condiția confirmării în scris a primirii comunicării.

# PRELUCRAREA DATELOR CU CARACTER PERSONAL

* 1. În prelucrarea datelor cu caracter personal Părțile se angajează să respecte toate obligațiile stabilite conform legislației privind protecția datelor cu caracter personal inclusiv, dar fără limitare, conform prevederilor Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (“GDPR”).
	2. În contextul încheierii și executării contractului , Părțile vor putea prelucra o serie de date cu caracter personal, precum datele de identificare și datele de contact de tipul nume, prenume, funcția ocupată, adresă de email, număr de telefon, semnătură ale persoanelor fizice desemnate în mod direct sau indirect, de către oricare dintre Părți în calitate de persoane de contact în vedere executării contractului precum și datele de identificare și date de contact ale administratorilor, directorilor sau altor reprezentanți legali sau convenționali ai Părților responsabili cu semnarea, executarea, încetarea sau efectuarea oricăror formalități ce rezultă din lege sau din convenția părților în vederea ducerii la îndeplinire a obligațiilor stabilite prin prezentul contract.
	3. Părțile declară și garantează că se vor informa reciproc și în prealabil cu privire la activitățile de prelucrare a datelor cu caracter personal, cu respectarea prevederilor articolului 13 din GDPR și a legislației în materie, și că vor asigura informarea adecvată a tuturor persoanelor fizice ale căror date cu caracter personal sunt prelucrate și dezvăluite în contextul încheierii și executării prezentului contract.
	4. În vederea asigurării securității și confidențialității prelucrării datelor cu caracter personal, Părțile vor implementa măsuri tehnice și organizatorice adecvate și se vor asigura că persoanele care efectuează operațiuni de prelucrare a datelor persoanelor vizate cunosc și respectă cerințele legale în materie precum și politicile și procedurile interne implementate la nivelul fiecărei Părți.
	5. Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract .
	6. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, re-prelucrare sau transfer către terți ori publicare pe surse publice interne sau externe.
	7. Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
	8. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract , în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (A.N.S.P.C.D.C.P.), conform obligațiilor ce decurg din prevederile Regulamentului (UE) nr. 679/2016.
	9. Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) nr. 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către A.N.S.P.D.C.P.

# CLAUZA DE CONFIDENȚIALITATE

* 1. Prestatorul se obligă prin semnarea prezentului contract să efectueze toate diligențele și să se asigure de păstrarea confidențialității privind adresele de livrare sau alte date cu caracter confidențial aduse la cunoștință de către Achizitor, atât pe toată perioada derulării contractului , cât și după încetarea acestuia.
	2. Achizitorul este obligat să comunice Prestatorului orice aspect referitor la caracterul confidențial privind adresele de livrare sau alte aspecte aflate sub incidența caracterului confidențial și să se asigure de respectarea acestor prevederi de către Prestator.

# SOLUŢIONAREA LITIGIILOR

* 1. Părțile contractante vor depune toate eforturile pentru a rezolva pe cale amiabilă, prin tratative directe, orice situație litigioasă apărută în legătură cu îndeplinirea contractului .
	2. În termen de maximum 5 zile de la apariția unui potențial litigiu, părțile se vor notifica reciproc în scris asupra conduitei adoptate, precum şi cu privire la soluţiile propuse pentru rezolvarea acestuia. Fiecare parte are obligaţia de a răspunde în termen de 5 zile de la cererea transmisă de cealaltă parte referitor la soluţionarea pe cale amiabilă a disputei. În cazul în care vor considera necesar, părţile se pot întâlni în scopul soluţionării aspectelor divergente.
	3. Dacă după 5 zile de la începerea acestor tratative directe, părţile nu reuşesc să rezolve în mod amiabil o divergenţă referitoare la contractul , fiecare parte poate solicita ca disputa să se soluţioneze de către instanţele judecătoreşti competente, potrivit dispozițiilor legale în vigoare.

# LEGEA APLICABILĂ SI LIMBA CONTRACTULUI

* 1. Legea care guvernează acest contract şi în conformitate cu care acesta este interpretat este legea română**.**
	2. Limba care guvernează prezentul contract , atribuit în baza contractului centralizat, este limba română.

# DISPOZIŢII FINALE

* 1. În situaţia în care o clauză din prezentul contract , devine nulă sau inaplicabilă, celelalte clauze sau părţile neafectate ale respectivei clauze îşi vor păstra valabilitatea şi vor continua să producă efecte.
	2. Părţile au înţeles să încheie azi.................................... prezentul contract în format electronic.

**ACHIZITOR** **PRESTATOR**

**Județul Harghita, prin**

**Consiliul Județean Harghita**

**Bíró Barna Botond**

**Președinte, prin**

**Chiorean Adrian Alexandru**

**Director Executiv**

**Direcția exonomică**

**Bicăjanu Vasile**

**Director Executiv**

**Control financiar preventiv**

**Direcția juridică și achiziții publice**

**Dragu Márk**

**Consilier juridic**

**Direcția juridică și achiziții publice**

**Groza Noémi**

**Director Executiv**

**Direcția Tehnică**

**Péli Levente**

**Director Executiv Adjunct**

**Direcția Programe și Proiecte**

**Borók Hajnalka**

**Consilier**

**Responsabil contract**